PressReader - Volksblad: 2018-08-13 - ‘Stuit stro­pe­ry of o­li­fan­te gaan ver­dwyn’
‘Stuit stro­pe­ry of o­li­fan­te gaan ver­dwyn’
Volksblad - 2018-08-13 - Nuus - E­li­se Tem­pel­hoff
Ge­mid­deld 55 o­li­fan­te word el­ke dag in A­fri­ka vir hul i­voor van kant ge­maak.
Dié die­re er­vaar ’n kri­sis. Só het die be­wa­rings­or­ga­ni­sa­sie Born F­ree gis­ter op Wê­reld­o­li­fant­dag ge­sê.
Born F­ree het daar­op ge­wys dat daar ’n eeu ge­le­de so­wat 5 mil­joen van dié reu­se-soog­die­re in A­fri­ka was. Van­dag is daar so­wat 500 000 op die vas­te­land oor.
Daar word ge­mid­deld een el­ke 25 mi­nu­te van kant ge­maak. Se­dert 2012 is na ra­ming 201 288 o­li­fan­te in A­fri­ka ge­stroop.
Kun­di­ges voor­spel nou dat as die stro­pe­ry nie baie gou ge­staak en die han­del in i­voor nie ver­bied word nie, o­li­fan­te bin­ne­kort uit groot de­le van A­fri­ka gaan ver­dwyn.
Will Tra­vers, pre­si­dent van Born F­ree, het in ’n ver­kla­ring ge­sê ’n wê­reld sonder o­li­fan­te “is on­denk­baar”. Born F­ree sal nie toe­laat dat dit ge­beur nie. “Ons wéét on­der wat­ter druk dié die­re is weens die vraag na hul i­voor. Dit is juis waar­om ons se­dert 1989 veld­tog­te voer om ’n al­ge­he­le in­ter­na­si­o­na­le ver­bod ge­plaas te kry op e­ni­ge han­del in i­voor.
“Stap­pe word uit­ein­de­lik in die reg­te rig­ting ge­doen.”
Hy het daar­op ge­wys dat C­hi­na in 2017 amp­te­lik bin­ne­land­se han­del in i­voor ver­bied het. A­me­ri­ka is be­sig om stap­pe te doen en die mees­te A­fri­ka­lan­de wil hê daar moet geen han­del in i­voor toe­ge­laat word nie. B­rit­tan­je sal van­af Ok­to­ber 2018 geen han­del in i­voor toe­laat nie.
“Twee jaar ge­le­de het ek op die grens van die Nai­ro­bi Na­si­o­na­le Park in Ke­nia ge­staan en kyk hoe 105 ton i­voor ver­brand word. Die tan­de van 10 000 o­li­fan­te het se­re­mo­ni­eel in vlam­me op­ge­gaan. Ke­nia het op daar­die dag ’n bood­skap aan die wê­reld uit­ge­stuur dat o­li­fan­te vir dié land se men­se le­wend meer werd is as dood,” sê Tra­vers. “Ter­wyl daar ’n vraag na i­voor is, sal stro­pers en die mis­daad­net­wer­ke wat hul­le on­der­steun, voort­gaan om dié sim­bool van al­les wat wild en vry is, te ver­nie­tig. Daar is so­veel wat nog ge­doen moet word om dié slag­ting te stuit.”
Tra­vers het daar­op ge­wys dat o­li­fan­te ’n sleu­tel­spe­sie in ’n e­ko­stel­sel is. Hul­le staan be­kend as die “tui­niers van ’n e­ko­stel­sel”. Deur hul mis “saai” hul­le, so ver hul­le loop, sa­de wat nie ver­teer is nie. Hul­le ver­an­der land­skap­pe deur bo­me te ont­wor­tel en vir wa­ter te gra­we in tye van droog­te. Die ma­nier waar­op hul­le wei, help an­der die­re om in moei­li­ke om­stan­dig­he­de in die na­tuur te oor­leef.
“O­li­fan­te is die­re wat ’n self­be­wus­syn het. Hul­le leef in nou ver­weef­de fa­mi­lie­groe­pe wat vir hul klein­tjies sorg. Nes men­se treur hul­le oor die ver­lies aan fa­mi­lie­le­de. On­ge­voe­li­ge stro­pers maak groot o­li­fan­te vir hul tan­de dood en laat ge­trau­ma­ti­seer­de kal­fies ag­ter.”
Born F­ree het ook ’n be­roep op men­se ge­doen om hul i­voor aan die or­ga­ni­sa­sie te skenk so­dat dit ver­kies­lik ver­nie­tig kan word. Hul­le noem dit ’n am­nes­tie vir i­voor tot­dat B­rit­tan­je oor twee maan­de ’n al­ge­he­le ver­bod op die ver­han­de­ling van i­voor plaas.
Dr. Pau­la Ka­hum­bu, uit­voe­ren­de hoof van die nie­re­ge­rings­or­ga­ni­sa­sie Wild­li­feDi­rect, sê in Ke­nia kan ie­mand wat i­voor­ju­we­le dra óf tronk­straf kry óf ge­de­por­teer word as hy ’n toe­ris is.
Fo­to: RUDI VAN AAR­DE
Gis­ter was Wê­reld-o­li­fant­dag. Daar is net 500 000 van dié i­ko­nie­se bos­reu­se in A­fri­ka oor. El­ke dag word he­le o­li­fant­fa­mi­lies vir hul i­voor van kant ge­maak.